8. การจัดการ

8.1 โครงสร้างการจัดการ

โครงสร้างกรรมการบริษัทประกอบด้วย คณะกรรมการบริษัท คณะกรรมการตรวจสอบ และ
ทีมผู้บริหารของบริษัท ซึ่งสามารถอธิบายได้ดังนี้

คณะกรรมการบริษัท

คณะกรรมการ 9 ท่านซึ่งมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ.
2535 และตามประกาศสำนักงานคณะกรรมการกำกับหลักทรัพย์และตลาดหลักทรัพย์ ของบริษัท ณ
วันที่ 31 ธันวาคม 2553

+---+---------------------+--------------------------------------------+
| ล | รายชื่อ               | ตำแหน่ง                                     |
| ำ |                     |                                            |
| ด |                     |                                            |
| ับ |                     |                                            |
+===+=====================+============================================+
| 1 | นายชัชวาล พรรณลาภ    | ประธานกรรมก                                |
|   |                     | ารและประธานคณะกรรมการตรวจสอบและกรรมการอิสระ |
+---+---------------------+--------------------------------------------+
| 2 | นายชัยรัตน์ ธรรมพีร     | รองประธานกรรมการและประธานเจ้าหน้าที่บริหาร      |
+---+---------------------+--------------------------------------------+
| 3 | นายวิโรจน์ เจริญตรา    | กรรมการและกรรมการผู้จัดการ                    |
+---+---------------------+--------------------------------------------+
| 4 | รศ. ดร.ธนิต ธงทอง    | กรรมการตรวจสอบและกรรมการอิสระ               |
+---+---------------------+--------------------------------------------+
| 5 | นายศราวุธ บุษยรัตน์     | กรรมการตรวจสอบและกรรมการอิสระ               |
+---+---------------------+--------------------------------------------+
| 6 | น                   | กรรมการ                                    |
|   | ายแพทย์สิทธิพร ศรีนวลนัด |                                            |
+---+---------------------+--------------------------------------------+
| 7 | นางภควิภา เจริญตรา    | กรรมการ                                    |
+---+---------------------+--------------------------------------------+
| 8 | นายประสงค์           | กรรมการอิสระ                                |
|   | ประภัสสราทิตย์         |                                            |
+---+---------------------+--------------------------------------------+
| 9 | นายวิลาศ ปิลกศิริ       | กรรมการ                                    |
+---+---------------------+--------------------------------------------+

  เลขานุการคณะกรรมการบริษัท คือ นายวิลาศ ปิลกศิริ

  กรรมการผู้มีอำนาจลงนามแทนบริษัท

  นายชัยรัตน์ ธรรมพีร นายวิโรจน์ เจริญตรา นายสิทธิพร ศรีนวลนัด นายวิลาศ ปิลกศิริ
  สองในสี่คนนี้ลงลายมือชื่อร่วมกันพร้อมประทับตราสำคัญของบริษัท

  อำนาจหน้าที่ของคณะกรรมการบริษัท

1.  ต้องปฏิบัติหน้าที่ให้เป็นไปตามวัตถุประสงค์ ข้อบังคับบริษัท ตลอดจนมติที่ประชุมผู้ถือหุ้น

2.  ห้ามประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทมหาชนอื่น
    ซึ่งประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

3.  ต้องแจ้งให้บริษัททราบโดยไม่ชักช้า หากมีส่วนได้เสียไม่ว่าโดยตรงหรือโดยอ้อมในสัญญาใดๆ
    ที่ทำกับบริษัท หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

4.  ต้องประชุมอย่างน้อย 3 เดือนต่อครั้ง

5.  ต้องจัดให้มีการประชุมผู้ถือหุ้นเป็นการประชุมสามัญประจำปีภายใน 4
    เดือนนับแต่วันสิ้นสุดของรอบปีบัญชีของบริษัท

6.  ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีบัญชีของบริษัทเสนอต่อที่ประชุมผู้ถือหุ้นในการประชุมสามัญประจำปี

  7. พิจารณาอนุมัติการทำธุรกรรมกับผู้ถือหุ้นรายใหญ่ กรรมการ ผู้บริหาร
  บุคคลที่อาจมีความขัดแย้งทางผลประโยชน์ หรือผู้ที่เกี่ยวข้องกับบุคคลดังกล่าว

  นอกจากนั้นคณะกรรมการบริษัทได้กำหนดวงเงินและมอบอำนาจให้ฝ่ายจัดการ
  ในการรับงาน/รับประมูลงานจากลูกค้าไว้ดังนี้ (มติคณะกรรมการครั้งที่ 10/2548 วันที่ 13
  ตุลาคม 2548)

-   กรรมการผู้จัดการ มีอำนาจอนุมัติการรับงานได้ไม่เกินมูลค่า 200 ล้านบาทต่อโครงการ

-   ประธานเจ้าหน้าที่บริหาร มีอำนาจอนุมัติการรับงานได้ไม่เกินมูลค่า 400 ล้านบาทต่อโครงการ

  ทั้งนี้ ทั้งกรรมการผู้จัดการและประธานเจ้าหน้าที่บริหาร มีอำนาจอนุมัติการรับงานรวมกัน ณ
  ขณะใดขณะหนึ่งไม่เกิน 800 ล้านบาท หากโครงการมีมูลค่าเกินกว่าวงเงินข้างต้น
  ให้นำเข้าที่ประชุมคณะกรรมการบริษัทเพื่อพิจารณาอนุมัติ

-   ประธานเจ้าหน้าที่บริหาร หรือ กรรมการผู้จัดการ ทั้ง 2 คนรวมกัน
    มีอำนาจอนุมัติการขอวงเงินกู้ยืมได้ไม่เกิน 30 ล้านบาทต่อเดือน
    และมีอำนาจอนุมัติการลงทุนในสินทรัพย์ได้ไม่เกิน 10 ล้านบาทต่อเดือน
    และให้รายงานการทำรายการดังกล่าวให้ที่ประชุมคณะกรรมการบริษัทรับทราบในการประชุมครั้งถัดไป
    สำหรับการลงทุนในหลักทรัพย์ ต้องผ่านการพิจารณาของคณะกรรมการบริษัท

ทั้งนี้ การอนุมัติการลงทุนในสินทรัพย์และหลักทรัพย์ จะต้องเป็นไปตามข้อกำหนดของตลาดหลักทรัพย์แห่งประเทศไทย

  ทั้งนี้ กรรมการบริษัทไม่สามารถอนุมัติรายการที่ตนหรือบุคคลที่มีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัท หรือบริษัทย่อย
  (มติคณะกรรมการครั้งที่ 10/2548 วันที่

  13 ตุลาคม 2548)

คณะกรรมการตรวจสอบ

+----+---------------------------+-------------------------------------+
| ลำ | รายชื่อ                     | ตำแหน่ง                              |
| ดับ |                           |                                     |
+====+===========================+=====================================+
| 1  | นายชัชวาล พรรณลาภ ⁽¹⁾      | ประธานคณะกรรมการตรวจสอบ และ         |
|    |                           | กรรมการอิสระ                         |
+----+---------------------------+-------------------------------------+
| 2  | รศ. ดร.ธนิต ธงทอง ⁽²⁾      | กรรมการตรวจสอบ และ กรรมการอิสระ      |
+----+---------------------------+-------------------------------------+
| 3  | นายศราวุธ บุษยรัตน์ ⁽²⁾       | กรรมการตรวจสอบ และ กรรมการอิสระ      |
+----+---------------------------+-------------------------------------+

  (1) ได้รับการแต่งตั้งตามมติที่ประชุมสามัญผู้ถือหุ้นประจำปี 2547 เมื่อวันที่ 22 มีนาคม 2547

  (2) ได้รับการแต่งตั้งตามมติที่ประชุมวิสามัญผู้ถือหุ้น ครั้งที่ 1/2547 เมื่อวันที่ 30 มกราคม
  2547

  หน้าที่ของคณะกรรมการตรวจสอบ

  คณะกรรมการตรวจสอบของบริษัท มีขอบเขต หน้าที่
  และความรับผิดชอบและรายงานต่อคณะกรรมการบริษัทดังต่อไปนี้

1.  สอบทานให้บริษัทมีรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ

  หลักเกณฑ์ในการคัดเลือกกรรมการอิสระ

คณะกรรมการบริษัทฯ
ไดพิจารณาความเหมาะสมของการกำหนดคุณสมบัติกรรมการอิสระตามหลักการกำกับดูแลกิจการที่ดีของบริษัท
พรีบิลท์ จำกัด (มหาชน) และ ไดกำหนดนิยามกรรมการอิสระไว้ ซึ่งเป็นไปตามข้อกำหนดของ
คณะกรรมการกำกับตลาดทุน ดังนี้

1. ถือหุ้นไม่เกินรอยละ 1 ของจำนวนหุนที่มีสิทธิออกเสียงทั้งหมดของบริษัทฯ บริษัทใหญ่
บริษัทยอย บริษัทรวม ผู้ถือหุ้นรายใหญ่ หรือผู้มีอำนาจควบคุมของบริษัทฯ
โดยนับรวมการถือหุ้นของผู้ที่เกี่ยวข้องของกรรมการอิสระดวย

2. ไมเป็นกรรมการที่มีสวนรวมบริหารงาน ลูกจาง พนักงาน
ที่ปรึกษาที่ไดรับเงินเดือนประจํา หรือผูมีอำนาจควบคุม ของบริษัทฯ บริษัทใหญ่ บริษัทยอย
บริษัทรวม บริษัทยอยลำดับเดียวกัน ผูถือหุนรายใหญ่ หรือของผูมีอำนาจควบคุม ของบริษัทฯ
ทั้งในปจจุบันและกอนไดรับการแตงตั้งเปนกรรมการอิสระไมนอยกวา 2 ปี

3. ไม่มีความสัมพันธทางสายโลหิต หรือโดยการจดทะเบียนตามกฎหมาย
ในลักษณะที่เปนบิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร
ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้

เป็นผู้บริหารหรือผู้มีอำนาจควบคุมของบริษัทฯ หรือบริษัทยอย

4. ไม่มีความสัมพันธทางธุรกิจกับบริษัทฯ บริษัทใหญ่ บริษัทยอย บริษัทรวม
ผู้ถือหุ้นรายใหญ่หรือผู้มีอำนาจควบคุม ของบริษัทฯ
ในลักษณะที่อาจเปนการขัดขวางการใชวิจารณญาณอยางอิสระ รวมทั้งไม่เป็นผู้ถือหุ้นที่มีนัย หรือ
ผู้มีอำนาจควบคุมของผู้ที่มีความสัมพันธทางธุรกิจกับบริษัทฯ บริษัทใหญ่ บริษัทยอย บริษัทรวม
ผู้ถือหุ้นรายใหญ่ หรือผู้มีอำนาจควบคุมของบริษัทฯ
ทั้งในปัจจุบันและกอนไดรับการแตงตั้งเปนกรรมการอิสระไมนอยกวา 2 ปี

โดยความสัมพันธ์ทางธุรกิจดังกลาว
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือใหเช่าอสังหาริมทรัพย์ รายการเกี่ยวกับสินทรัพยหรือบริการ
หรือการให้หรือรับความชวยเหลือทางการเงิน ด้วยการรับหรือให้กู้ยืม คํ้าประกัน
การใหสินทรัพยเปนหลักประกันหนี้สิน รวมถึงพฤติการณอื่นทำนองเดียวกัน ซึ่ง

เป็นผลใหบริษัทฯ หรือคู่สัญญามีภาระหน้าที่ตองชำระตออีกฝายหนึ่ง ตั้งแต่ร้อยละ 3
ของสินทรัพยที่มีตัวตนสุทธิของบริษัทฯ หรือตั้งแต 20 ล้านบาทขึ้นไป
แลวแต่จำนวนใดจะตํ่ากวา ตามวิธีการคำนวณ มูลคาของรายการที่เกี่ยวโยงกัน
ตามประกาศคณะกรรมการกำกับตลาดทุน โดยให้นับรวมภาระหนี้ที่เกิดขึ้นในระหวาง 1
ปีก่อนวันที่มีความสัมพันธ์ทางธุรกิจกับบุคคลเดียวกันด้วย

5. ไม่เป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของ บริษัทฯ และไม่เป็นผู้ถือหุ้นที่มีนัย (ถือหุ้นเกินกว่าร้อยละ 10
ของจำนวนหุ้นที่มีสิทธิออกเสียงทั้งหมดของบริษัทฯ โดยนับรวมผูที่เกี่ยวของดวย)
ผูมีอำนาจควบคุม หรือหุนสวนของสำนักงานสอบบัญชีซึ่งมีผูสอบบัญชีของบริษัทฯ บริษัทใหญ่
บริษัทยอย บริษัทรวม ผูถือหุนรายใหญ่ หรือผูมีอำนาจควบคุมของบริษัทฯ สังกัดอยู่
ทั้งในปจจุบัน และก่อนไดรับการแตงตั้งเปนกรรมการอิสระไมน้อยกว่า 2 ปี

6. ไมเปนผูให้บริการทางวิชาชีพใด ๆ
ซึ่งรวมถึงการใหบริการเป็นที่ปรึกษากฎหมายหรือที่ปรึกษาทางการเงิน
ซึ่งไดรับคาบริการเกินกวา 2 ล้านบาทตอปจากบริษัทฯ บริษัทใหญ่ บริษัทยอย บริษัทรวม
ผูถือหุนรายใหญ่ หรือผูมีอำนาจ ควบคุมของบริษัทฯ และไมเปนผูถือหุนที่มีนัย
ผูมีอำนาจควบคุม หรือหุนสวนของผูใหบริการทางวิชาชีพนั้นดวย
ทั้งในปจจุบันและกอนไดรับการแตงตั้งเปนกรรมการอิสระไมนอยกวา 2 ป

7. ไมเปนกรรมการที่ไดรับการแตงตั้งขึ้นเพื่อเปนตัวแทนของกรรมการของบริษัทฯ
ผูถือหุนรายใหญ่ หรือผูถือหุนซึ่งเปนผู้ที่เกี่ยวของกับผูถือหุนรายใหญ่

8. ไมประกอบกิจการที่มีสภาพอยางเดียวกันและเปนการแขงขันที่มีนัยกับกิจการของบริษัทฯ
หรือบริษัทยอย หรือ ไมเป็นหุ้นสวนที่มีนัยในหางหุนสวน
หรือเปนกรรมการที่มีสวนรวมบริหารงาน ลูกจาง พนักงาน ที่ปรึกษาที่รับเงินเดือนประจํา
หรือถือหุ้นเกินรอยละ 1
ของจำนวนหุนที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพ

อยางเดียวกันและเปนการแขงขันที่มีนัยกับกิจการของบริษัทฯ หรือบริษัทยอย

9.
ไมมีลักษณะอื่นใดที่ทำใหไมสามารถใหความเห็นอยางเปนอิสระเกี่ยวกับการดำเนินงานของบริษัทฯ

ทั้งนี้ภายหลังไดรับการแตงตั้งใหเปนกรรมการอิสระของบริษัทฯ แลว
กรรมการอิสระอาจไดรับมอบหมาย จากคณะกรรมการบริษัทฯ
ใหตัดสินใจในการดำเนินกิจการของบริษัทฯ บริษัทใหญ่ บริษัทยอย บริษัทร่วม
บริษัทยอยลำดับเดียวกัน ผูถือหุนรายใหญ่ หรือผูมีอำนาจควบคุมของบริษัทฯ
โดยมีการตัดสินใจในรูปแบบขององคคณะ (collective decision)
ได้โดยไมถือวากรรมการอิสระนั้นเปนกรรมการที่มีสวนรวมในการบริหารงาน

  กระบวนการสรรหากรรมการอิสระ

  คณะกรรมการบริษัทจะเป็นผู้สรรหาผู้มีคุณสมบัติเหมาะสมที่จะเป็นกรรมการอิสระ
  และนำเสนอให้ที่ประชุมคณะกรรมการบริษัท และ/หรือที่ประชุมผู้ถือหุ้นบริษัท
  พิจารณาแต่งตั้งเป็นกรรมการอิสระ

ผู้บริหารของบริษัท

+----+---------------------------+------------------------------------+
| ลำ | รายชื่อ                     | ตำแหน่ง                             |
| ดับ |                           |                                    |
+====+===========================+====================================+
| 1  | นายชัยรัตน์ ธรรมพีร           | ประธานเจ้าหน้าที่บริหาร                 |
+----+---------------------------+------------------------------------+
| 2  | นายวิโรจน์ เจริญตรา          | กรรมการผู้จัดการ                      |
+----+---------------------------+------------------------------------+
| 3  | นายวิลาศ ปิลกศิริ             | รองกรรมการผู้จัดการ                   |
+----+---------------------------+------------------------------------+
| 4  | นายสิทธิพร ทรวงแสวง         | ผู้อำนวยการฝ่ายก่อสร้าง                 |
+----+---------------------------+------------------------------------+
| 5  | นายณฐ หงศ์ลดารมภ์           | ผู้อำนวยการฝ่ายการเงิน / การบัญชี        |
+----+---------------------------+------------------------------------+
| 6  | นายพูลสิน ชาตะกูล            | ผู้จัดการฝ่ายควบคุมต้นทุนโครงการอาวุโส     |
+----+---------------------------+------------------------------------+
| 7  | นายชัยรัตน์ สุวพัฒน์            | ผู้จัดการฝ่ายก่อสร้างอาวุโส               |
+----+---------------------------+------------------------------------+

  หน้าที่ของประธานเจ้าหน้าที่บริหาร

  ที่ประชุมคณะกรรมการบริษัท ครั้งที่ 10/2548 ซึ่งประชุมวันที่ 13 ตุลาคม 2548
  ประธานเจ้าหน้าที่บริหารเป็นผู้รับมอบอำนาจจากคณะกรรมการบริษัทโดยมีอำนาจหน้าที่ดังต่อไปนี้

1.  ควบคุมกำกับดูแลการปฏิบัติงานของกรรมการผู้จัดการ
    โดยอำนาจหน้าที่ดังกล่าวไม่รวมถึงอำนาจที่ทำให้ประธานเจ้าหน้าที่บริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
    หรืออาจมีความขัดแย้งทางผลประโยชน์อื่นใด
    (ตามข้อบังคับบริษัทหรือตามประกาศของสำนักงาน กลต.) ทำกับบริษัท หรือบริษัทย่อย
    ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทย่อย
    เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

2.  ดำเนินการบริหารงานในเรื่องเกี่ยวกับการดำเนินงานตามธุรกิจปกติของบริษัท

3.  พิจารณากลั่นกรองการลงทุนต่างๆ เพื่อนำมาเสนอต่อคณะกรรมการบริษัทเพื่อพิจารณาอนุมัติ

4.  มีอำนาจแต่งตั้ง ถอดถอน โยกย้าย
    เจ้าหน้าที่ของบริษัทในตำแหน่งที่ต่ำกว่าตำแหน่งประธานเจ้าหน้าที่บริหาร

5.  การดำเนินงานอื่นๆ ที่ได้รับมอบหมายจากคณะกรรมการเป็นกรณีๆ

  ทั้งนี้การอนุมัติรายการต่างๆ
  จะต้องไม่มีลักษณะเป็นการอนุมัติรายการที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด กับบริษัท หรือบริษัทย่อย
  ยกเว้นเป็นการอนุมัติรายการที่เป็นไปตามการค้าปกติที่มีการกำหนดขอบเขตที่ชัดเจนโดยคณะกรรมการบริษัท
  (มติคณะกรรมการครั้งที่ 10/2548 วันที่ 13 ตุลาคม 2548)

  หน้าที่ของกรรมการผู้จัดการ

  ที่ประชุมคณะกรรมการบริษัท ครั้งที่ 10/2548 ซึ่งประชุมวันที่ 13 ตุลาคม 2548
  กรรมการผู้จัดการเป็นผู้รับมอบอำนาจจากคณะกรรมการบริษัทโดยมีอำนาจหน้าที่ดังต่อไปนี้

1.  บริหารงานในเรื่องเกี่ยวกับการดำเนินงานตามธุรกิจปกติของบริษัท

2.  พิจารณากลั่นกรองการลงทุนต่างๆ เพื่อนำมาเสนอต่อคณะกรรมการบริษัทเพื่อพิจารณาอนุมัติ

3.  พิจารณาจัดทำงบประมาณประจำปี เพื่อนำเสนอต่อคณะกรรมการบริษัทเพื่อพิจารณาอนุมัติ

4.  การดำเนินงานอื่นๆ ที่ได้รับมอบหมายจากคณะกรรมการเป็นกรณีๆ

  ทั้งนี้การอนุมัติรายการต่างๆ
  จะต้องไม่มีลักษณะเป็นการอนุมัติรายการที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด กับบริษัท หรือบริษัทย่อย
  ยกเว้นเป็นการอนุมัติรายการที่เป็นไปตามการค้าปกติที่มีการกำหนดขอบเขตที่ชัดเจนโดยคณะกรรมการบริษัท

  8.2 การสรรหากรรมการบริษัท

  ที่ประชุมคณะกรรมการ ครั้งที่ 4/2547 เมื่อวันที่ 12 มีนาคม 2547
  ได้มีมติให้แต่งตั้งคณะกรรมการสรรหาและกำหนดค่าตอบแทน
  ซึ่งจะทำหน้าที่สรรหากรรมการใหม่ในกรณีที่มีกรรมการลาออกและทำหน้าที่กำหนดค่าตอบแทนของคณะกรรมการและผู้บริหารของบริษัท
  โดยในการประชุมพิจารณาจะเชิญกรรมการบริหารเข้าร่วมประชุมเพื่อซักถามข้อมูล
  และจะเสนอรายชื่อดังกล่าวให้คณะกรรมการหรือที่ประชุมผู้ถือหุ้นพิจารณาอนุมัติตามข้อบังคับบริษัท
  คณะกรรมการดังกล่าวประกอบด้วย

1.  คุณศราวุธ บุษยรัตน์

2.  รศ.ดร.ธนิต ธงทอง

3.  คุณชัยรัตน์ ธรรมพีร*

4.  คุณวิโรจน์ เจริญตรา

5.  คุณวิลาศ ปิลกศิริ **

  * ดำรงตำแหน่งเป็นกรรมการสรรหากรรมการบริษัทแทน นายดั๊กลาส แอลเลียต บาร์เนตต์
  ที่ลาออกไปตามมติที่ประชุมคณะกรรมการบริษัท ครั้งที่ 10/2550 เมื่อวันที่ 14 พฤศจิกายน 2550

  ** ดำรงตำแหน่งเลขานุการคณะกรรมการสรรหาและกำหนดค่าตอบแทน

  คณะกรรมการบริษัทได้แต่งตั้งคณะกรรมการสรรหาและกำหนดค่าตอบแทนเพื่อทำหน้าที่

-   สรรหาผู้มีคุณวุฒิที่เหมาะสมเข้ามาเป็นกรรมการ

-   ดูแลในการกำหนดค่าตอบแทนของคณะกรรมการและพนักงานบริษัทให้มีความเป็นธรรมและเหมาะสมกับสภาพธุรกิจ

  เพื่อให้สะดวกในการสรรหาคณะกรรมการโดยคณะกรรมการสรรหา
  ได้กำหนดประเภทของกรรมการและให้นิยามของกรรมการออกเป็น 5 ประเภท ดังนี้

1. กรรมการอิสระ หมายถึง บุคคลตามนิยามของกรรมการอิสระในหัวข้อ
“คณะกรรมการตรวจสอบ”

  2. กรรมการที่มาจากบริษัทในเครือ โดยบริษัทในเครือหมายถึง
  นิติบุคคลที่บริษัทเข้าไปถือหุ้นทั้งโดยทางตรงหรือทางอ้อม ตั้งแต่ร้อยละ 50

  3. กรรมการที่มาจากบริษัทที่เกี่ยวข้อง โดยบริษัทที่เกี่ยวข้องหมายถึง
  นิติบุคคลที่บริษัทเข้าไปถือหุ้นทั้งโดยทางตรงหรือทางอ้อมน้อยกว่าร้อยละ 50
  รวมทั้งนิติบุคคลที่มีนิยามเข้าข่ายนิติบุคคลตามมาตรา 258 (3) ถึง (7) แห่ง
  พรบ.หลักทรัพย์และตลาดหลักทรัพย์ พ.ศ. 2535

  4. กรรมการตัวแทนผู้ถือหุ้นรายใหญ่
  หมายถึงกรรมการที่เป็นตัวแทนจากผู้ถือหุ้นหรือผู้ที่เกี่ยวข้องที่ถือหุ้นในบริษัทฯ ตั้งแต่ร้อยละ 5

  5. กรรมการที่เป็นผู้บริหาร หมายถึงบุคคลที่เป็นลูกจ้างประจำ ทำหน้าที่บริหารบริษัท
  มีตำแหน่งหน้าที่ชัดเจนในบริษัท

  ปัจจุบันบริษัท มีกรรมการอิสระทั้งสิ้น 4 ท่าน จากจำนวนกรรมการทั้งสิ้น 9 ท่าน
  โดยทำหน้าที่เป็นกรรมการตรวจสอบจำนวน 3 ท่าน

8.3 ค่าตอบแทน

ค่าตอบแทนของกรรมการและกรรมการตรวจสอบ

ตามที่มีมติจากที่ประชุมสามัญผู้ถือหุ้นประจำปี2551
ได้อนุมัติให้จ่ายค่าตอบแทนให้แก่ผู้ที่ดำรงตำแหน่งประธานกรรมการบริษัทและประธานคณะกรรมการตรวจสอบ
จำนวน 20,000 บาทต่อเดือน กรรมการตรวจสอบ จำนวน 13,000 บาทต่อเดือน
และกรรมการบริษัท จำนวน 10,000 บาทต่อเดือนนั้น

มติจากที่ประชุมสามัญผู้ถือหุ้นประจำปี 2552 และ 2553
ได้อนุมัติให้จ่ายค่าตอบแทนให้แก่ผู้ที่ดำรงตำแหน่งประธานกรรมการบริษัทและประธานคณะกรรมการตรวจสอบ
จำนวน 22,000 บาทต่อเดือน กรรมการตรวจสอบ จำนวน 14,300 บาทต่อเดือน
และกรรมการบริษัท จำนวน 11,000 บาทต่อเดือน และได้อนุมัติจ่ายบำเหน็จให้กรรมการทุกท่าน
รวมเป็นเงินทั้งสิ้น 1,000,000 บาท โดยมีรายละเอียดค่าตอบแทนดังนี้

+---------------------+-----------------------+-------+--------+------+
| ชื่อ – นามสกุล         | ตำแหน่ง                | ค     |        |      |
|                     |                       | ่าตอบแ |        |      |
|                     |                       | ทนรวม |        |      |
|                     |                       |       |        |      |
|                     |                       | (บาท) |        |      |
+=====================+=======================+=======+========+======+
|                     |                       | 2553  | 2552   | 2551 |
+---------------------+-----------------------+-------+--------+------+
| 1. นายชัชวาล พรรณลาภ | ประธานกรรมการ และ     | 375,1 | 367,   | 240  |
|                     |                       | 11.11 | 111.11 | ,000 |
|                     | ปร                    |       |        |      |
|                     | ะธานคณะกรรมการตรวจสอบ |       |        |      |
+---------------------+-----------------------+-------+--------+------+
| 2. นายโอภาส         | กรรมการ               | 0.00  | 0.00   | 95   |
| เรืองรจิตปกรณ์*        |                       |       |        | ,000 |
+---------------------+-----------------------+-------+--------+------+
| 3. นายประสงค์        | กรรมการ               | 239,1 | 239,   | 120  |
| ประภัสสราทิตย์         |                       | 11.11 | 111.11 | ,000 |
+---------------------+-----------------------+-------+--------+------+
| 4. นายแพทย์สิทธิพร     | กรรมการ               | 243,1 | 239,   | 120  |
| ศรีนวลนัด             |                       | 11.11 | 111.11 | ,000 |
+---------------------+-----------------------+-------+--------+------+
| 5. รศ. ดร.ธนิต ธงทอง | กรร                   | 282,7 | 277,   | 156  |
|                     | มการและกรรมการตรวจสอบ | 11.11 | 511.11 | ,000 |
+---------------------+-----------------------+-------+--------+------+
| 6. นางภควิภา เจริญตรา | กรรมการ               | 243,1 | 239,   | 120  |
|                     |                       | 11.11 | 111.11 | ,000 |
+---------------------+-----------------------+-------+--------+------+
| 7. นายศราวุธ บุษยรัตน์  | กรร                   | 282,7 | 277,   | 156  |
|                     | มการและกรรมการตรวจสอบ | 11.11 | 511.11 | ,000 |
+---------------------+-----------------------+-------+--------+------+
|                     | รวม                   | 1,    | 1,639, | 1    |
|                     |                       | 665,8 | 466.66 | ,007 |
|                     |                       | 66.66 |        | ,000 |
+---------------------+-----------------------+-------+--------+------+

* ลาออกเมื่อวันที่ 20 ตุลาคม 2551

คุณชัยรัตน์ ธรรมพีร คุณวิโรจน์ เจริญตรา และ คุณวิลาศ ปิลกศิริ
ไม่ได้รับค่าตอบแทนรายเดือนในฐานะผู้บริหาร แต่ได้รับค่าบำเหน็จกรรมการคนละประมาณ
111,111 บาท

ตารางแสดงค่าตอบแทนของผู้บริหาร

(หน่วย: บาท)

  -------------------------------------------------------------------------
                             2553             2552           2551
  -------------------------- ---------------- -------------- --------------
  ค่าตอบแทนรวมของผู้บริหาร       21,397,542       20,104,430     18,118,339

  จำนวนผู้บริหาร (ราย)          7                7              7

  รูปแบบค่าตอบแทนที่เป็นตัวเงิน     เงินเดือน โบนัส และ เงินเดือน โบนัส   เงินเดือน โบนัส
                             สวัสดิการ*         และ สวัสดิการ*   และ สวัสดิการ*

  รูปแบบค่าตอบแทนอื่น            ไม่มี              ไม่มี            ไม่มี
  -------------------------------------------------------------------------

* สวัสดิการ ประกอบด้วย กองทุนสำรองเลี้ยงชีพ กองทุนประกันสังคม ส่วนนายชัยรัตน์ ธรรมพีร
และนายวิลาศ ปิลกศิริ ได้รับค่าตอบแทนในฐานะผู้บริหารของบริษัท พีซีเอ็ม คอนสตรัคชั่น
แมททีเรียล จำกัด ซึ่งเป็นบริษัทย่อย

8.4 การกำกับดูแลกิจการ

การกำกับดูแลกิจการ

คณะกรรมการบริษัทได้ปฏิบัติตามหลักการและข้อพึงปฏิบัติที่ดีสำหรับกรรมการบริษัท
ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices
for Directors of Listed Company) ตามแนวทางของตลาดหลักทรัพย์แห่งประเทศไทย
ทั้งนี้การกำหนดบทบัญญัติต่างๆ จะยึดให้เป็นแนวทางให้ปฏิบัติได้จริง รวมทั้งคณะกรรมการบริษัท
ได้ดำเนินการจัดตั้งคณะกรรมการตรวจสอบตามมติที่ประชุมวิสามัญผู้ถือหุ้นเมื่อวันที่ 30 มกราคม
2547 นอกจากนี้ทางบริษัทได้เริ่มนำหลักการการกำกับดูแลกิจการที่ดี 15
ข้อของตลาดหลักทรัพย์มาใช้เพื่อเป็นแนวทางการดำเนินงาน ดังต่อไปนี้

1.  นโยบายเกี่ยวกับการกำกับดูแลกิจการ

  บริษัทมีนโยบายการกำกับดูแลกิจการโดยคำนึงถึงสิทธิความเท่าเทียมกันของผู้ถือหุ้น
  และการปฏิบัติหน้าที่อย่างเป็นอิสระของกรรมการ รวมทั้งมีการจัดเก็บและเปิดเผยข้อมูลแก่ผู้ลงทุน

-   ให้ความสำคัญต่อระบบการควบคุมและการตรวจสอบภายใน
      เพื่อกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
      ภายใต้กรอบและข้อกำหนดของกฎหมายและจริยธรรม

-   ให้ความเป็นธรรมและปฏิบัติต่อผู้ถือหุ้น และผู้มีส่วนได้เสียกับบริษัทฯ อย่างเท่าเทียมกัน

-   คณะกรรมการมีความมุ่งมั่นที่จะบริหารงานด้วยความรอบคอบ ระมัดระวัง
      มีความรับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
      เพื่อก่อให้เกิดประโยชน์สูงสุดต่อผู้ถือหุ้นในระยะยาว
      รวมทั้งดูแลไม่ให้เกิดความขัดแย้งทางผลประโยชน์

-   ดำเนินธุรกิจโดยคำนึงถึงความเสี่ยงอยู่เสมอ
      โดยมีการควบคุมและบริหารความเสี่ยงที่เหมาะสม

-   การดำเนินงานเป็นไปด้วยความโปร่งใส สามารถตรวจสอบได้
      และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   คณะกรรมการจะถือปฏิบัติตามจริยธรรมของบริษัทฯ (Code of Conduct)
      ซึ่งได้ประกาศใช้ไปแล้วและดูแลให้พนักงานในองค์กรปฏิบัติตามจริยธรรม (Code of
      Conduct) ดังกล่าวด้วย

    1.  สิทธิของผู้ถือหุ้น

  บริษัทได้กำหนดให้มีการประชุมสามัญผู้ถือหุ้นประจำปี ภายในไม่เกิน 4 เดือน
  นับแต่วันสิ้นสุดรอบปีบัญชี โดยบริษัทจะจัดส่งหนังสือนัดประชุมผู้ถือหุ้น ข้อมูลประกอบ
  และความเห็นของคณะกรรมการและคณะกรรมการตรวจสอบ (ถ้ามี) แก่ผู้ถือหุ้น
  ก่อนวันประชุมตามข้อบังคับ ทั้งนี้
  เพื่อให้ผู้ถือหุ้นศึกษารายละเอียดของข้อมูลต่างๆก่อนตัดสินใจลงคะแนนในวันประชุม

  ในกรณีที่ผู้ถือหุ้นไม่สามารถเข้าร่วมประชุมได้
  ผู้ถือหุ้นสามารถมอบอำนาจให้คณะกรรมการอิสระใช้สิทธิลงคะแนนแทนได้
  นอกจากนี้หากมีวาระพิเศษเป็นกรณีเร่งด่วน บริษัทจะเรียกประชุมวิสามัญผู้ถือหุ้นเป็นกรณีๆไป

2.  สิทธิของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ทั้งภายในและภายนอกองค์กรดังนี้

-   คู่ค้า : บริษัทซื้อสินค้าและบริการจากคู่ค้าทั้งในและนอกกลุ่มบริษัทตามเงื่อนไขทางการค้าปกติ

-   ลูกค้า : บริษัทเอาใจใส่และรับผิดชอบต่อลูกค้า
    โดยผลิตสินค้าและก่อสร้างงานที่มีคุณภาพและได้มาตรฐาน และจัด
    ให้มีผู้รับผิดชอบติดตามงานตลอดเวลา

-   เจ้าหนี้ : บริษัทได้ปฏิบัติตามเงื่อนไขการกู้ยืมเงินตามข้อตกลง
    รวมถึงการชำระหนี้ให้กับเจ้าหนี้การค้าอย่างถูกต้องครบถ้วนตามข้อกำหนดที่ได้กำหนดไว้ล่วงหน้า

-   คู่แข่ง : บริษัทประพฤติตามกรอบกติกาการแข่งขันที่ดี
    และหลีกเลี่ยงวิธีการไม่สุจริตเพื่อทำลายคู่แข่ง

-   ชุมชน : บริษัทมีความรับผิดชอบต่อสภาพแวดล้อมของชุมชนและสังคมอย่างต่อเนื่อง
    โดยบริษัทบริจาคให้แก่การกุศลต่างๆ เช่น บริจาคเงินช่วยเหลือโครงการจัดทำขาเทียม
    เป็นต้น

    1.  การประชุมผู้ถือหุ้น

  ในการประชุมผู้ถือหุ้น บริษัทจะจัดส่งเอกสารต่างๆ
  ที่เกี่ยวข้องกับการประชุมให้แก่ผู้ถือหุ้นล่วงหน้าไม่น้อยกว่า 7 วันก่อนวันประชุมผู้ถือหุ้น
  นอกจากนั้นประธานในที่ประชุมได้เปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท
  สอบถามและแสดงความคิดเห็นและข้อเสนอแนะต่างๆ

2.  ภาวะผู้นำและวิสัยทัศน์

  คณะกรรมการได้จัดให้มีระบบการตรวจสอบและควบคุมภายใน
  โดยให้รายงานผลการตรวจสอบดังกล่าวทุกไตรมาส
  รวมทั้งมีส่วนร่วมในการกำหนดนโยบายในการดำเนินงาน
  เพื่อให้เกิดความชัดเจนในการบริหารจัดการ

3.  ความขัดแย้งทางผลประโยชน์

  บริษัทได้ทำการป้องกันความขัดแย้งทางผลประโยชน์ที่อาจเกิดขึ้น
  โดยกำหนดให้การทำรายการที่อาจมีความขัดแย้งทางผลประโยชน์จะต้องผ่านการพิจารณาจากคณะกรรมการตรวจสอบที่ได้มีการแต่งตั้งเมื่อเดือนมกราคม
  2547 เพื่อพิจารณาความสมเหตุสมผลของการทำรายการ
  ตามหลักเกณฑ์ของตลาดหลักทรัพย์แห่งประเทศไทย

4.  จริยธรรมธุรกิจ

  ทางบริษัทได้จัดทำแนวทางการปฏิบัติเกี่ยวกับจริยธรรมธุรกิจ (Code of Conduct)
  เพื่อให้คณะกรรมการ ผู้บริหาร และพนักงานของบริษัท ได้ใช้เป็นแนวทางในการยึดถือปฏิบัติต่อไป

5.  การถ่วงดุลของกรรมการที่ไม่เป็นผู้บริหาร

  บริษัทได้ทำการแต่งตั้งคณะกรรมการที่เป็นทั้งกรรมการตรวจสอบและกรรมการอิสระ จำนวน 3
  ท่าน จากจำนวนกรรมการทั้งหมด 9 ท่าน ซึ่งไม่ได้มีส่วนร่วมในการบริหารจัดการของบริษัท
  และได้รับค่าตอบแทนในรูปของเบี้ยประชุมเท่านั้น
  สัดส่วนของคณะกรรมการตรวจสอบคิดเป็นร้อยละ 33 ของจำนวนกรรมการทั้งหมด
  ทำให้สามารถถ่วงดุลในการพิจารณาวาระการประชุมต่างๆ

6.  การรวมหรือแยกตำแหน่ง

  ประธานกรรมการไม่มีความสัมพันธ์ใดๆ กับฝ่ายบริหารหรือผู้ถือหุ้นใหญ่
  และไม่เป็นบุคคลคนเดียวกันกับกรรมการผู้จัดการ
  เพื่อเป็นการแบ่งแยกหน้าที่โดยชัดเจนในการกำหนดนโยบายกำกับดูแลและบริหารงานประจำ

7.  ค่าตอบแทนกรรมการและผู้บริหาร

  บริษัทได้พิจารณาค่าตอบแทนของกรรมการและผู้บริหาร
  โดยเปรียบเทียบกับมาตรฐานการจ่ายค่าตอบแทนของบริษัทในธุรกิจเดียวกันซึ่งอยู่ในรูปของเงินเดือน
  โบนัส โดยขึ้นอยู่กับผลการดำเนินงานของบริษัท และผู้บริหารแต่ละท่าน
  และจ่ายค่าตอบแทนของกรรมการที่ไม่ได้เป็นผู้บริหารในรูปของเบี้ยประชุมเท่านั้น

8.  การประชุมคณะกรรมการ

  โดยทั่วไป ทางบริษัทจัดให้มีการประชุมคณะกรรมการบริษัททุกเดือน
  นอกจากนั้นหากมีวาระที่ต้องพิจารณาเป็นพิเศษ
  ทางบริษัทอาจจัดให้มีการประชุมระหว่างกาลอย่างเร่งด่วนตามแต่เห็นสมควร
  ทั้งนี้บริษัทได้มีการจัดส่งหนังสือเชิญประชุมและระเบียบวาระการประชุมแก่คณะกรรมการบริษัทเป็นการล่วงหน้าไม่น้อยกว่า
  7 วัน

ตารางสรุปประเภท ตำแหน่ง การประชุมคณะกรรมการบริษัท ค่าตอบแทนปี 2551 - ปี 2553 และ
อัตราการเข้าประชุมปี 2551 - ปี 2553

[TABLE]

  * นายชัชวาล พรรณลาภ
  ได้รับการแต่งตั้งให้เป็นประธานกรรมการบริษัทตามมติที่ประชุมสามัญผู้ถือหุ้นประจำปี 2547
  เมื่อวันที่ 22 มีนาคม 2547

  ** นายโอภาส เรืองรจิตปกรณ์ เป็นตัวแทนจากบมจ. เอเชี่ยน พร็อพเพอร์ตี้ ดีเวลลอปเม้นท์
  มาดำรงตำแหน่งแทนนายอนุพงษ์ อัศวโภคิน ที่ได้ลาออกจากการเป็นกรรมการบริษัท
  ตามรายงานการประชุม ครั้งที่ 2/2550 เมื่อวันที่ 28 กุมภาพันธ์ 2550 และต่อมานายโอภาส
  เรืองรจิตปกรณ์ได้ลาออกจากการเป็นกรรมการเมื่อวันที่ 20 ตุลาคม 2551

  *** ได้รับการแต่งตั้ง ตามมติที่ประชุมคณะกรรมการบริษัท ครั้งที่ 5/2550 เมื่อวันที่ 14
  มิถุนายน 2550 แทน นายดั๊กลาส แอลเลียต บาร์เนตต์ และ นางสาวเกศแก้ว ตันติประวรรณ

ACP = Audit Committee Program RCP = Role of the Chairman Program

FN = Finance for Non-Finance Director DAP = Director Accreditation
Program

DCP = Director Certification Program CSP = Company Secretary Program

ที่มา : บริษัท พรีบิลท์ จำกัด (มหาชน)

9.  คณะอนุกรรมการ

  บริษัทได้มีการแต่งตั้งคณะกรรมการตรวจสอบ
  เพื่อพิจารณาให้ความเห็นที่เกี่ยวข้องกับวาระพิเศษต่างๆ เช่น รายการระหว่างกัน
  เพื่อนำเสนอแก่คณะกรรมการบริษัทเพื่อการพิจารณาอนุมัติต่อไป
  นอกจากนั้นยังได้มีการแต่งตั้งคณะกรรมการสรรหาและกำหนดค่าตอบแทน
  เพื่อทำหน้าที่สรรหากรรมการใหม่ในกรณีที่มีกรรมการลาออกและทำหน้าที่กำหนดค่าตอบแทนของคณะกรรมการและผู้บริหารของบริษัท
  โดยผู้ดำรงตำแหน่งดังกล่าวมีความเป็นอิสระ

10. ระบบการควบคุมและการตรวจสอบภายใน

  บริษัทได้ดำเนินการคัดเลือกบริษัท พีแอนด์แอล อินเทอร์นอล ออดิท จำกัด
  เพื่อทำหน้าที่ตรวจสอบภายในและให้คำปรึกษา
  ในการแก้ไขจุดบกพร่องของระบบควบคุมภายในของบริษัท
  เพื่อให้การดำเนินงานเป็นไปอย่างมีประสิทธิภาพและรายงานผลการตรวจสอบให้คณะกรรมการตรวจสอบ

11. รายงานของคณะกรรมการ

  ในปัจจุบัน
  ทางคณะกรรมการบริษัทได้ร่วมกับคณะกรรมการตรวจสอบในการพิจารณางบการเงินประจำปีของบริษัทและบริษัทย่อย
  นอกจากนี้ยังร่วมกันประเมินความเพียงพอของระบบการควบคุมภายในของบริษัท ในหัวข้อต่างๆ
  (รายละเอียดตามหัวข้อที่ 9 การควบคุมภายใน) เพื่อเปิดเผยต่อผู้ลงทุน

12. ความสัมพันธ์กับผู้ลงทุน

  บริษัทและบริษัทย่อยได้พยายามสร้างความสัมพันธ์ที่ดีกับผู้ลงทุนโดยเริ่มทำการเปิดเผยข้อมูลสำคัญที่มีผลกระทบกับบริษัท
  นอกจากนี้บริษัทยังเปิดให้ผู้ลงทุนได้ติดตามข้อมูลของบริษัทหรือติดต่อกับทางบริษัททางweb site
  ภายใต้ชื่อ http://www.prebuilt.co.th/ หรือติดต่อผ่าน E-mail :
  admin@prebuilt.co.th หรือหมายเลขโทรศัพท์ 02-960-1380 ถึง 02-960-1389
  และโทรสาร 02-960-1392-5

8.5 การดูแลเรื่องการใช้ข้อมูลภายใน

จากผลการประชุมคณะกรรมการบริษัทฯ ครั้งที่ 10/2547 คณะกรรมการได้มีมติอนุมัติข้อกำหนด
หลักเกณฑ์และบทลงโทษ ในเรื่องการควบคุมและการใช้ข้อมูลภายในของบริษัทอย่างรัดกุม
โดยเห็นสมควรที่จะกำหนดนโยบาย และวิธีการดูแลกรรมการ ผู้บริหาร
และพนักงานในการนำข้อมูลภายในของบริษัท โดยเฉพาะข้อมูล
แสดงฐานะการเงินของบริษัทที่จะต้องผ่านการตรวจสอบจากผู้สอบบัญชีรับอนุญาต
และผ่านการอนุมัติจากที่ประชุมคณะกรรมการตรวจสอบ
ก่อนนำเสนอต่อคณะกรรมการและตลาดหลักทรัพย์ฯ หรือเผยแพร่ต่อสาธารณชน
ไปใช้เพื่อประโยชน์ส่วนตัว ดังนี้

1.  ให้ความรู้แก่ กรรมการ ผู้บริหาร
    รวมทั้งพนักงานที่มีหน้าที่ที่จะต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะที่เข้าข่าย มีการซื้อ ขาย โอน หรือรับโอนหลักทรัพย์ของบริษัท
    ตามที่กำหนดไว้ในประกาศสำนักงานคณะกรรมการ กลต. ที่ สจ. 14/2540
    เรื่องการจัดทำและเปิดเผยรายงานการถือหลักทรัพย์
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

2.  บริษัทกำหนดให้ผู้บริหารรายงานการเปลี่ยนแปลงการถือครองหลักทรัพย์
    ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
    แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

3.  บริษัทได้แจ้งให้ผู้บริหารและพนักงานที่เกี่ยวข้องทราบว่า
    ผู้บริหารหรือพนักงานที่เกี่ยวข้องที่ได้รับทราบข้อมูลที่เป็นสาระสำคัญ
    ซึ่งอาจมีผลต่อการเปลี่ยนแปลงราคาหลักทรัพย์
    ต้องใช้ความระมัดระวังในการซื้อขายหลักทรัพย์ของบริษัทในช่วง 1 เดือน
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน และ
    บริษัทจะแจ้งให้ผู้ที่เกี่ยวข้องกับข้อมูลภายในว่าต้องไม่เปิดเผยข้อมูลนั้นให้ผู้อื่นทราบจนกว่าจะได้มีการแจ้งข้อมูลนั้นให้แก่ตลาดหลักทรัพย์แห่งประเทศไทยแล้ว

4.  บริษัทได้แจ้งให้พนักงานทุกคนทราบถึงการห้ามนำโปรแกรมหรือการดาวน์โหลดข้อมูลผ่านระบบอินเตอร์เน็ทเข้าสู่คอมพิวเตอร์ของบริษัทก่อนที่จะได้การอนุมัติ
    เพื่อป้องกันไวรัส และ การทำละเมิดลิขสิทธิ์ ซึ่งอาจก่อให้เกิดความเสียหายต่อข้อมูลของบริษัท

หากพนักงานกระทำการฝ่าฝืนระเบียบปฏิบัติงานดังกล่าวข้างต้น
บริษัทจะดำเนินการทางวินัยเพื่อพิจารณาลงโทษตามสมควรแก่กรณีดังนี้

เป็นการกระทำผิดครั้งแรก ตักเตือนเป็นหนังสือ

เป็นการกระทำผิดครั้งที่สอง ตัดค่าจ้าง / พักงาน

เป็นการกระทำผิดครั้งที่สาม เลิกจ้างโดยไม่ได้จ่ายค่าชดเชย

ตามมติที่ประชุมคณะกรรมการครั้งที่ 3/2554
เพื่อให้การซื้อขายหลักทรัพย์เป็นไปโดยยุติธรรมต่อผู้ถือหุ้น และบุคคลภายนอก
ห้ามมิให้บุคคลที่ถือว่าอาจใช้ข้อมูลภายในที่ได้ล่วงรู้มาในตำแหน่งหรือฐานะ ดังนี้

-   กรรมการบริษัท

-   ผู้บริหาร ได้แก่ ประธานเจ้าหน้าที่บริหาร กรรมการผู้จัดการ รองกรรมการผู้จัดการ
    ผู้อำนวยการฝ่าย และผู้จัดการฝ่ายอาวุโส

-   บุคลากรฝ่ายบัญชีและการเงินซึ่งได้ทราบถึงงบบัญชีการเงินฉบับสมบูรณ์ก่อนที่จะมีการเปิดเผยต่อสาธารณชน

รวมถึงคู่สมรส และบุตรที่ยังไม่บรรลุนิติภาวะ ทำการซื้อขาย โอน หรือรับโอนหลักทรัพย์ของบริษัท
ในช่วงเวลาดังต่อไปนี้

1.  ก่อนการเผยแพร่ข้อมูลภายในต่อสาธารณชน (ตั้งแต่วันที่ 1 พฤษภาคม
    จนถึงวันที่รายงานงบไตรมาส 1 / ตั้งแต่วันที่ 1 สิงหาคม จนถึงวันที่รายงานงบไตรมาส 2 /
    ตั้งแต่วันที่ 1 พฤศจิกายน จนถึงวันที่รายงานงบไตรมาส 3 / ตั้งแต่วันที่ 15 กุมภาพันธ์
    จนถึงวันที่รายงานงบงวดประจำปี)

    2.ภายหลังจากการเผยแพร่ข้อมูลภายในแล้ว เป็นเวลา 5 วันทำการ
    เพื่อให้บุคคลภายนอกได้มีเวลาประเมินข้อมูลดังกล่าวเป็นเวลาพอสมควร

8.6 บุคลากร

+------------------------+--------------+--------------+--------------+
| สถานที่ปฏิบัติงาน           | จำนวนพนักงาน  |              |              |
|                        | (คน)         |              |              |
+========================+==============+==============+==============+
|                        | 2553         | 2552         | 2551         |
+------------------------+--------------+--------------+--------------+
| ฝ่ายสำนักงาน             | 92           | 70           | 75           |
+------------------------+--------------+--------------+--------------+
| ฝ่ายก่อสร้าง              | 214          | 218          | 242          |
+------------------------+--------------+--------------+--------------+
| รวม                    | 306          | 288          | 317          |
+------------------------+--------------+--------------+--------------+
| ค่าใช้จ่ายผลตอบแทนรวม     | 12           | 12           | 11           |
|                        | 6,067,410.61 | 1,342,397.96 | 9,334,080.16 |
| ให้แก่พนักงาน (บาท)       |              |              |              |
+------------------------+--------------+--------------+--------------+
| รูปแบบผลตอบแทน          | เงินเดือน โบนัส | เงินเดือน โบนัส | เงินเดือน โบนัส |
|                        | และ สวัสดิการ* | และ สวัสดิการ* | และ สวัสดิการ* |
+------------------------+--------------+--------------+--------------+

*สวัสดิการ ประกอบด้วย ค่าล่วงเวลา ค่าคอมมิชชั่น ค่าเช่าบ้านพัก ค่าพาหนะ ค่าล่วงเวลา
และอื่นๆ

นโยบายการพัฒนาพนักงาน

บริษัทได้เล็งเห็นถึงความสำคัญของพนักงาน ซึ่งเป็นผู้ที่มีส่วนร่วมในการดำเนินงาน เพื่อให้สามารถบรรลุวัตถุประสงค์ตามที่บริษัทกำหนดไว้ โดยได้ดำเนินการจัดทำระบบประเมินผล (Balance Score Card) ซึ่งใช้ตรวจสอบผลงานขององค์กรโดยรวม และก่อให้เกิดความสมดุลระหว่างตัวแปรต่างๆ เช่น พนักงาน ความต้องการของลูกค้า ระบบและกระบวนการในองค์กร โดยจะสามารถหาสาเหตุและผลที่ได้จากกระบวนการทำงาน และพนักงานผู้ปฏิบัติงานในองค์กร และนำมาพัฒนาปรับปรุงวิธีการทำงานให้มีประสิทธิภาพเพิ่มขึ้น นอกจากนั้นบริษัทยังมีการส่งพนักงานไปอบรมสัมมนาความรู้ที่เกี่ยวข้องกับสายงาน

นอกจากนั้นบริษัทจัดให้มีการอบรมพนักงาน เพื่อพัฒนาทักษะความรู้ที่ต้องใช้ในการทำงาน
รวมทั้งพัฒนาด้านการบริหารจัดการ เพื่อให้พนักงานสามารถปรับขึ้นมาเป็นผู้บริหารระดับที่สูงขึ้น
และพัฒนา sub business ของตนเองให้ขยายงานได้มากขึ้น

ในปี 2550 บริษัทได้มีการจัดการอบรมและวิธีการในการทำงานให้มีประสิทธิภาพเพิ่มขึ้น
โดยบริษัทสามารถผ่าน และ ได้รับการรับรอง ISO 9001 เวอร์ชั่น 2000

ในเดือนธันวาคม 2552 บริษัทได้มีการจัดการอบรมและวิธีการในการทำงานให้มีประสิทธิภาพเพิ่มขึ้น
โดยบริษัทสามารถผ่าน และ ได้รับการรับรอง ISO 9001 เวอร์ชั่น 2008